José Eduardo Agualusa
Store norske leksikon,Språk og litteratur,Litteratur i verden,Afrikas litteratur,Angolas litteratur
José Eduardo Agualusa er en angolansk, portugisiskspråklig journalist og forfatter. Han er oversatt til flere språk, og har mottatt både angolanske og portugisiske litterære utmerkelser.
Med romaner som henter stoff fra land og områder som Angola, Brasil, Goa og Portugal kan Agualusa sies å representere det lusofone, som er fellesskapet på flere plan mellom portugisisktalende personer i ulike deler av verden.Gjennombruddsromanen A Conjura fra 1989 ble fulgt opp av suksessromanen Nação Crioula i 1997. Akkurat som i O Ano em que Zumbi tomou o Rio fra 2002 er det her slaveri, kolonialisme og postkoloniale problemer som blir skildret.Agualusas språk er klart og flyter lett, med humoristiske innslag. Det har også en undertone som lar oss det skinne gjennom at han er fortvilet over krig og vanstyre i Portugals gamle områder - spesielt i sitt eget hjemland. Les mer i Store norske leksikon Angolas litteratur Angolas historie Angolas geografi Angolas befolkning